گونئی کره-ده سونگنام بلدیه‌سی طرفیندن بو ایل 8-جی دفعه‌دیر تشکیل ائدیلن "گلوبال هارمونی فستیوا‌لی"ندا یونوس امره اینستیتوتونون ایستندینده عنعنوی تورک ابرو صنعتی تانیدیلدی.
تورکیه ایستندینی گزن‌لر آراسیندا اولان سونگنام بلدیه‌سی‌نین صدری اون سو می آرتیق عنعنه‌یه چئوریلن فستیوالین ایشتیراکچی اؤلکه‌لرین دستک‌لریله چوخ گؤزل کئچدیگینی بیلدیریب:
"دوست و قارداش اؤلکه تورکیه-نی ده شهریمیزده قوناق ائتمک بیزیم اوچون بؤیوک خوشبخت‌لیک‌دیر".
چین، ویتنام، یاپونیا، هیندیستان، لهستان، غنا، فیلیپپین و مغولیستان کیمی اؤلکه‌لرین ایشتیراکچی‌لاری مدنیت‌لرینی اؤز ایستندلری ایله زیارتچی‌لره تقدیم ائتمک ایمکانی الده ائدیب‌لر.
یونوس امره اینستیتوتونون ایستندینده تروا و پاموک قالا ایله یانیندا تورکیه-‌نین دیگر مدنی ارثی ده تانیش ائدیلرکن، ابرو صنعتینه بؤیوک ماراق گؤستریلدی.
